Kunstniku juuksed olid laubalt kaugele taganenud ja otsmiku reljeefselt esile toonud. Sügavad kortsud läksid ninasõõrmeist suunurkadesse, põsed olid täiesti sisse vajunud, tema asiaatlikud sarnad muutunud veelgi teravamaks ja andsid nüüd näole mingi karmi, fanaatilise ilme. Tema habe ja vurrud olid metsistunud, nähtavasti oli ta oma  välimusele käega löönud.